Komission asetus (EY) N:o 1286/2002, annettu 15 päivänä heinäkuuta 2002, asetuksen (EY) N:o 2125/95 muuttamisesta säilöttyjen sienien alkuperätodistuksia myöntäviä toimivaltaisia Kiinan viranomaisia koskevan luettelon osalta



Virallinen lehti nro L 187 , 16/07/2002 s. 0023 - 0024



Komission asetus (EY) N:o 1286/2002, annettu 15 päivänä heinäkuuta 2002, asetuksen (EY) N:o 2125/95 muuttamisesta säilöttyjen sienien alkuperätodistuksia myöntäviä toimivaltaisia Kiinan viranomaisia koskevan luettelon osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on viimeksi muutettuna komission asetuksella (EY) N:o 453/2002(2), ja erityisesti sen 15 artiklan 1 kohdan, sekä katsoo seuraavaa: (1) Kiinan toimivaltaiset viranomaiset toimittivat komissiolle ajantasaistetun luettelon viranomaisista, jotka ovat toimivaltaisia myöntämään säilöttyjä Agaricus-suvun lajien sieniä koskevien tariffikiintiöiden avaamisesta ja hallinnoinnista 6 päivänä syyskuuta 1995 annetun komission asetuksen (EY) N:o 2125/95(3), sellaisena kuin se on viimeksi muutettuna asetuksella (EY) N:o 453/2002, 10 artiklan 1 kohdassa tarkoitettuja alkuperätodistuksia ja niiden kaksoiskappaleita, joita tarvitaan kyseisestä kolmannesta maasta peräisin olevien säilöttyjen sienien luovuttamiseksi vapaaseen liikkeeseen. Kyseisen asetuksen liite II olisi tämän vuoksi muutettava. (2) Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2125/95 liite II tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä heinäkuuta 2002. Komission puolesta Franz Fischler Komission jäsen (1) EYVL L 297, 21.11.1996, s. 29. (2) EYVL L 72, 14.3.2002, s. 9. (3) EYVL L 212, 7.9.1995, s. 16. LIITE "LIITE II Luettelo 10 artiklan 1 kohdassa tarkoitettuja alkuperätodistuksia ja niiden kaksoiskappaleita myöntävistä toimivaltaisista Kiinan viranomaisista: - The Department of Foreign Trade of Ministry of Foreign Trade and Economic Corporation, - The Department of Foreign Trade and Economic Cooperation of Guangdong Province, - Shanxi Province Foreign Trade and Economic Cooperation Bureau, - Sichuan Provincial Department of Foreign Trade and Economic Cooperation, - Bureau of Foreign Trade and Economic Cooperation of Anhui Province, - Ningbo Municipal Bureau of Foreign Trade and Economic Cooperation, - Foreign Trade Department Chongqing Foreign Trade and Economic Relations Commission, - Guangxi Foreign Trade and Economic Cooperation Department, People's Republic of China, - Shanghai Foreign Economic Relations and Trade Commission, - Department of Foreign Trade and Economic Cooperation, Jiangsu Provincial Government, People's Republic of China, - Ningxia Foreign Trade and Economic Cooperation Department, - Department of Foreign Trade and Economic Cooperation of Shandong Province, - Bureau of Foreign Trade and Economic Cooperation, Qingdao Municipal People's Government, - Hubei Provincial Department of Foreign Trade and Economic Cooperation, Foreign Trade Administration Office, - Fujian Provincial Department of Foreign Trade and Economic Cooperation, - Yunnan Provincial Foreign Trade and Economic Cooperation Bureau, - Foreign Trade and Economic Cooperation of Zhejiang Provincial People's Government, - China Council for the promotion of International Trade (Henan), - Xiamen Municipal Trade Development Committee."